CELEX: 32020D1805
Language: lv
Date: 2020-11-27 00:00:00
Title: Komisijas Lēmums (ES) 2020/1805 (2020. gada 27. novembris), ar ko groza Lēmumu 2014/350/ES un Lēmumu (ES) 2016/1349, proti, pagarina to ekoloģisko kritēriju spēkā esības termiņu, atbilstoši kuriem piešķir ES ekomarķējumu tekstilizstrādājumiem un apaviem, un saistīto novērtēšanas un verifikācijas prasību spēkā esības termiņu (izziņots ar dokumenta numuru C(2020) 8152) (Dokuments attiecas uz EEZ)

1.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 402/89
               
            
         KOMISIJAS LĒMUMS (ES) 2020/1805
         (2020. gada 27. novembris),
         ar ko groza Lēmumu 2014/350/ES un Lēmumu (ES) 2016/1349, proti, pagarina to ekoloģisko kritēriju spēkā esības termiņu, atbilstoši kuriem piešķir ES ekomarķējumu tekstilizstrādājumiem un apaviem, un saistīto novērtēšanas un verifikācijas prasību spēkā esības termiņu
         
            
               (izziņots ar dokumenta numuru C(2020) 8152)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 66/2010 (2009. gada 25. novembris) par ES ekomarķējumu (1) un jo īpaši tās 8. panta 2. punktu,
         apspriedusies ar Eiropas Savienības Ekomarķējuma komiteju,
         tā kā:
         
                     (1)
                  
                  
                     Termiņš, līdz kuram ir spēkā Komisijas Lēmumā 2014/350/ES (2) noteiktie ekoloģiskie kritēriji, atbilstoši kuriem piešķir ES ekomarķējumu tekstilizstrādājumiem, un ar minētajiem kritērijiem saistītās novērtēšanas un verifikācijas prasības, aprit 2020. gada 5. decembrī.
                  
               
                     (2)
                  
                  
                     Termiņš, līdz kuram ir spēkā Komisijas Lēmumā (ES) 2016/1349 (3) noteiktie ekoloģiskie kritēriji, atbilstoši kuriem piešķir ES ekomarķējumu apaviem, un ar minētajiem kritērijiem saistītās novērtēšanas un verifikācijas prasības, aprit 2022. gada 5. augustā.
                  
               
                     (3)
                  
                  
                     Atbilstoši 2017. gada 30. jūnija ES ekomarķējuma atbilstības pārbaudes secinājumiem (4) Komisija pirms pagarināšanas ierosinājuma ir kopā ar ES Ekomarķējuma komiteju novērtējusi katras produktu grupas relevanci, kā arī tās pašreizējo ekoloģisko kritēriju un ar tiem saistīto novērtēšanas un verifikācijas prasību relevanci un piemērotību. Attiecībā uz Lēmumu 2014/350/ES un Lēmumu (ES) 2016/1349 novērtējumā secināts, ka produktu grupas, kā arī tām pašlaik piemērojamie ekoloģiskie kritēriji un ar tiem saistītās novērtēšanas un verifikācijas prasības joprojām ir relevantas un piemērotas.
                  
               
                     (4)
                  
                  
                     Turklāt atbilstoši 2017. gada 30. jūnija ES ekomarķējuma atbilstības pārbaudes secinājumiem Komisija kopā ar ES Ekomarķējuma komiteju ierosina risinājumus, ar kuriem var produktu grupu līmenī panākt lielāku sinerģiju un veicināt ES ekomarķējuma ieviešanos, tostarp attiecīgā gadījumā sakopojot cieši saistītas produktu grupas un nodrošinot, ka pārskatīšanā pienācīga uzmanība tiek veltīta saskanībai starp attiecīgajām ES rīcībpolitikām, tiesību aktiem un zinātniskajiem pierādījumiem.
                  
               
                     (5)
                  
                  
                     Lai vēl vairāk atvieglotu pāreju uz apritīgāku ekonomiku, ES ekomarķējuma kritēriji tekstilizstrādājumiem un apaviem būtu jāpārskata saskaņā ar plānu “Jauns aprites ekonomikas rīcības plāns. Par tīrāku un konkurētspējīgāku Eiropu” (5). Tāpēc ir lietderīgi Lēmumā 2014/350/ES un (ES) 2016/1349 izklāstīto ES ekomarķējuma kritēriju spēkā esības termiņu pagarināt līdz vienam un tam pašam beigu datumam, lai Komisija varētu abas minētās produktu grupas pārskatīt kopā un, ja to uzskata par iespējamu, sakopot vienā grupā.
                  
               
                     (6)
                  
                  
                     Lai atvēlētu nepieciešamo laiku pārskatīšanas procesa pilnīgai pabeigšanai un lai sniegtu ticamu perspektīvu par tirgus noteikumu pastāvību pašreizējiem un nākamajiem licenciātiem, kuri tikmēr var saglabāt priekšrocības, ko sniedz to produktiem piešķirtais ES ekomarķējums, to ekoloģisko kritēriju spēkā esības termiņš, atbilstoši kuriem piešķir ES ekomarķējumu tekstilizstrādājumiem un apaviem, un saistīto novērtēšanas un verifikācijas prasību spēkā esības termiņš būtu jāpagarina līdz 2025. gada 31. decembrim.
                  
               
                     (7)
                  
                  
                     Tādēļ Lēmums 2014/350/ES un Lēmums (ES) 2016/1349 būtu attiecīgi jāgroza.
                  
               
                     (8)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 66/2010 16. pantu,
                  
               IR PIEŅĒMUSI ŠO LĒMUMU.
         
            1. pants
            Lēmuma 2014/350/ES 6. pantu aizstāj ar šādu:
            
               
                  “6. pants
                  
                  Produktu grupai “tekstilizstrādājumi” noteiktie ekoloģiskie kritēriji un saistītās novērtēšanas un verifikācijas prasības ir spēkā līdz 2025. gada 31. decembrim.”
               
            
         
         
            2. pants
            Lēmuma (ES) 2016/1349 4. pantu aizstāj ar šādu:
            
               
                  “4. pants
                  
                  Produktu grupai “apavi” noteiktie ekoloģiskie kritēriji un saistītās novērtēšanas un verifikācijas prasības ir spēkā līdz 2025. gada 31. decembrim.”
               
            
         
         
            3. pants
            Šis lēmums ir adresēts dalībvalstīm.
         
         
            Briselē, 2020. gada 27. novembrī
            
               
                  Komisijas vārdā
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 27, 30.1.2010., 1. lpp.
         
         
            (2)  Komisijas Lēmums 2014/350/ES (2014. gada 5. jūnijs) par ekoloģisko kritēriju noteikšanu ES ekomarķējuma piešķiršanai tekstilizstrādājumiem (OV L 174, 13.6.2014., 45. lpp.).
         
            (3)  Komisijas Lēmums (ES) 2016/1349 (2016. gada 5. augusts) par ekoloģiskajiem kritērijiem ES ekomarķējuma piešķiršanai apaviem (OV L 214, 9.8.2016., 16. lpp.).
         
            (4)  Komisijas Ziņojums Eiropas Parlamentam un Padomei par pārskatu par to, kā tiek īstenota Eiropas Parlamenta un Padomes 2009. gada 25. novembra Regula (EK) Nr. 1221/2009 par organizāciju brīvprātīgu dalību Kopienas vides vadības un audita sistēmā (EMAS) un Eiropas Parlamenta un Padomes 2009. gada 25. novembra Regula (EK) Nr. 66/2010 par ES ekomarķējumu (COM(2017) 355 final).
         
            (5)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Jauns aprites ekonomikas rīcības plāns. Par tīrāku un konkurētspējīgāku Eiropu” (COM(2020)98 final).